CELEX: C2005/229/11
Language: et
Date: 2005-09-17 00:00:00
Title: Kohtuasi C-269/05: Euroopa Ühenduste Komisjoni 23. juuni 2005. aasta hagi Kreeka Vabariigi vastu

17.9.2005   
            
            
               ET
            
            
               Euroopa Liidu Teataja
            
            
               C 229/5
            
         Euroopa Ühenduste Komisjoni 23. juuni 2005. aasta hagi Kreeka Vabariigi vastu
   (Kohtuasi C-269/05)
   (2005/C 229/11)
   Kohtumenetluse keel: kreeka
   Euroopa Ühenduste Komisjon esitas 23. juunil 2005 Euroopa Ühenduste Kohtule hagi Kreeka Vabariigi vastu. Hageja esindajad on Knut Simonsson ja Georgio Zavvos komsjoni õigustalitusest, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada et, kuna Kreeka Vabariik jätnud jõusse sadamamaksud, mida peavad maksma reisilaevad (kaasa arvatud kruiisilaevad) ja kaubalaevad Pireuse ja Thessaloniki sadamas maabumise, randumise ja ankrusse heitmise eest, kusjuures siseriikliku laevaliikluse korral on nimetatud maksud väiksemad (võrreldes välisriigis asuva sihtkohaga), nimelt:
               
                           —
                        
                        
                           seadusega nr 2932/2001 aktsiaseltsina loodud sadamaorganisatsiooni ning Pireuse ja Thessaloniki sadamate sadamakassasse makstavad maksud, mida peavad maksma rahvusvahelistel liinidel liiklevate praamide peale sõitvad autod, samas kui Kreeka sadamate vahelistel liinidel pole taolist maksu kehtestatud;
                        
                     
                           —
                        
                        
                           õiguse kehtestada kohalike omavalitsuste kasuks maks, mida peavad maksma sõidukeid vedavad laevad, mille sihtkoht on välisriigi sadam (seaduse nr 1828/1989 artikli 26 lõige 13);
                        
                     on Kreeka Vabariik rikkunud nõukogu 22. detsembri 1986. aasta määruse (EMÜ) nr 4055/86 (1) teenuste osutamise vabaduse põhimõtte kohaldamise kohta liikmesriikide ning liikmesriikide ja kolmandate riikide vahelises mereveos artiklist 1 tulenevaid kohustusi;
            
         
               2.
            
            
               mõista kohtukulud välja Kreeka Vabariigilt.
            
         Õiguslikud alused ja peamised argumendid
   Komisjon väidab, et Kreeka Vabariik pole määruse nr 4055/86 sätteid, nii nagu Euroopa Kohus neid on tõlgendanud (5. oktoobri 1994. aasta otsus kohtuasjas C-381/93: komisjon v. Prantsusmaa (2); 17. mai 1994. aasta otsus kohtuasjas C-18/93: Korsika Ferries (3) ja 14. novembri 2002. aasta otsus kohtuasjas C-435/00: Gea Naftiliaki (4)), oma õigusesse nõuetekohaselt üle võtnud.
   
      (1)  EÜT L 378, 31.12.1986, lk 1.
   
      (2)  EKL 1994, lk I-5145.
   
      (3)  EKL 1994, lk I-1783.
   
      (4)  EKL 2002, lk I-10615.